Source: https://www.zakonypreludi.sk/zz/2019-438
Timestamp: 2020-01-19 21:44:35+00:00
Document Index: 11808129

Matched Legal Cases: ['§ 59', '§ 6', '§ 6', '§ 16', '§ 16', '§ 6', '§ 13', '§ 6', '§ 30', '§ 16']

438/2019 Z. z. Vyhláška Úradu podpredsedu vlády Slovenskej republiky pre investície a informatizáciu, ktorou sa vyk... | Aktuálne znenie
438/2019 Z. z.
Vyhláška č. 438/2019 Z. z.Vyhláška Úradu podpredsedu vlády Slovenskej republiky pre investície a informatizáciu, ktorou sa vykonávajú niektoré ustanovenia zákona o e-Governmente
ktorou sa vykonávajú niektoré ustanovenia zákona o e-Governmente
Úrad podpredsedu vlády Slovenskej republiky pre investície a informatizáciu (ďalej len „úrad“) podľa § 59 ods. 1 písm. b) až d) a h) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len „zákon“) ustanovuje:
a) podrobnosti o spôsobe plnenia povinností orgánov verejnej moci podľa § 6 ods. 3 zákona,
b) sadzobník úhrad za činnosť ústredného portálu verejnej správy (ďalej len „ústredný portál“) a spoločných modulov podľa § 6 ods. 5 zákona,
c) funkcionality ústredného portálu a spoločných modulov nad rámec funkcionalít ustanovených zákonom,
d) podrobnosti o úložnej kapacite elektronickej schránky podľa § 16 ods. 3 písm. a) zákona a o postupe pri odstraňovaní elektronických správ pri naplnení úložnej kapacity elektronickej schránky podľa § 16 ods. 3 písm. b) zákona.
(1) Orgán verejnej moci na prevádzku ústredného portálu a zabezpečenie riadnej technickej realizácie elektronickej komunikácie prostredníctvom ústredného portálu podľa § 6 ods. 2 písm. c) zákona (ďalej len „orgán verejnej moci“) oznamuje úradu tieto údaje:
a) názov a adresu sídla,
b) typ orgánu verejnej moci,
e) bankové spojenie; číslo účtu vo formáte IBAN,
f) e-mailovú adresu,
g) telefónne číslo,
h) identifikátor vedúceho podľa § 13 ods. 4 písm. d) zákona.
(2) Orgán verejnej moci bezodkladne oznamuje úradu každú zmenu údajov podľa odseku 1.
(3) Úrad na oznamovanie údajov podľa odsekov 1 a 2 zverejňuje na ústrednom portáli elektronický formulár, ktorého vzor je v prílohe.
(4) Úrad zverejňuje podľa § 6 ods. 3 písm. a) zákona na ústrednom portáli elektronický formulár na zverejňovanie a aktualizáciu informačného obsahu o činnosti orgánu verejnej moci pre verejnosť.
(5) Orgán verejnej moci zabezpečuje tvorbu informačného obsahu o svojej činnosti pre verejnosťza podmienok podľa osobitného predpisu1) prostredníctvom elektronického formulára podľa odseku 4.
Funkcionalitami ústredného portálu a spoločných modulov nad rámec funkcionalít ustanovených zákonom sú:
a) služba elektronickej podateľne pre orgán verejnej moci, ktorou je prevádzka elektronickej podateľne na
1. prijímanie podaní orgánu verejnej moci podľa § 30 ods. 2 zákona,
2. zasielanie elektronických úradných dokumentov orgánu verejnej moci a autorizáciu prostredníctvom kvalifikovanej elektronickej pečate,
b) služba modulu elektronických schránok, ktorou je zasielanie elektronických podaní a elektronických správ prostredníctvom komunikačného rozhrania na ich podávanie, okrem elektronických podaní od orgánu verejnej moci,
c) služba modulu dlhodobého uchovávania, ktorou je
1. ukladanie dlhodobo uložených elektronických dokumentov a elektronických správ,
2. vydávanie kópií dlhodobo uložených elektronických dokumentov a elektronických správ, konverzia dlhodobo uložených elektronických dokumentov a elektronických správ.
(1) Základná úložná kapacita elektronickej schránky pre osobu, ktorá nie je orgánom verejnej moci, je 1 GB.
(2) Osoba, ktorá nie je orgánom verejnej moci, uhrádza úradu náklady na zvýšenie základnej úložnej kapacity elektronickej schránky na obdobie jedného roka takto:
a) o 1 GB 10 eur,
b) o 10 GB 100 eur,
c) o 100 GB 1 000 eur.
Správca ústredného portálu sprístupňuje osobe oprávnenej na prístup do elektronickej schránky jej funkcie prostredníctvom webového prehliadača a rozhraním pre informačné systémy na webovom sídle http://www.slovensko.sk.
(1) Úrad prostredníctvom modulu elektronických schránok pri dosiahnutí úrovne 80 % úložnej kapacity elektronickej schránky zasiela majiteľovi elektronickej schránky upovedomenie o tejto skutočnosti.
(2) Ak po upovedomení podľa odseku 1 naplnenie elektronickej schránky presiahne úložnú kapacitu elektronickej schránky, úrad zabezpečuje odstránenie najstarších prečítaných správ a notifikácií podľa § 16 ods. 3 písm. b) zákona.
Zrušuje sa vyhláška Úradu vlády Slovenskej republiky č. 8/2014 Z. z., ktorou sa vykonávajú niektoré ustanovenia zákona o e-Governmente.
Príloha k vyhláške č. 438/2019 Z. z.
1) Zákon č. 184/1999 Z. z. o používaní jazykov národnostných menšín v znení neskorších predpisov.